ຜູ້ນຳ ສຫລ ແລະອີຕາລີ ກ່າວເຖິງ ຄວາມຈຳເປັນ ເພີ້ມຕື່ມ ເພື່ອຮັບມື ກັບອົບພະຍົບ ໃນຂົງເຂດ
ປະທານາທິບໍດີ ບາຣັກ ໂອບາມາ ແລະນາຍົກລັດຖະມົນຕີອີຕາລີ ທ່ານ Matteo Renzi ກ່າວເຖິງຄວາມຈຳເປັນ ເພີ້ມຕື່ມ ເພື່ອຮັບມືກັບອົບພະຍົບ ຢູ່ທະເລ Mediterraniean.
ປະທານາທິບໍດີສະຫະລັດ ທ່ານບາຣັກ ໂອບາມາແລະນາຍົກລັດ ຖະມົນຕີອີຕາລີ ທ່ານ Matteo Renzi ທີ່ກຳລັງຢູ່ໃນລະຫວ່າງ ການຢ້ຽມຢາມສະຫະລັດ ໄດ້ປຶກສາຫາລືກັນກ່ຽວກັບເລື້ອງພວກ ອົບພະຍົບຢູ່ທີ່ທະເລ Mediterraniean ເວລາພວກທ່ານພົບປະ ກັນທີ່ນະຄອນຫຼວງວໍຊິງຕັນ ໃນວັນສຸກວານນີ້ ຕຳຫຼວດອີຕາລີໄດ້ຈັບກຸມຊາວມຸສລິມຈາກອາຟຣິກາ 15 ຄົນທີ່ ສົງໄສວ່າ ໂຍນຊາວຄຣິສຕຽນ 12 ຄົນ ລົງຈາກເຮືອອົບພະຍົບ ຈົນເຖິງແກ່ຄວາມຕາຍ ຢູ່ທີ່ທະເລ Mediterraniean ຕຳຫຼວດທີ່ເມືອງ Palermo ກ່າວວ່າ ຕົນໄດ້ຈັບກຸມຊາວມຸສລິມ ຈຸດັ່ງກ່າວ ໃນຂໍ້ຫາຄາດຕະກຳຫຼາຍຄົນ ຍ້ອນຄວາມຄຽດຊັງທາງດ້ານສາສະໜາ ພວກທີ່ຖືກຈັບເຫຼົ່ານັ້ນແມ່ນມາຈາກ Ivory Coast, Mali ແລະ Senegal ພວກທີ່ລອດ ຊີວິດມາໄດ້ລາຍງານວ່າ ພວກກ່ຽວໄດ້ໂຍນ 12 ຄົນ ທີ່ມາຈາກໄນຈີເຣຍ ແລະການາ ລົງ ໃສ່ທະເລ ແລະຂົ່ມຂູ່ຊາວຄຣິສຕຽນຄົນອື່ນໆນຳດ້ວຍ ໃນຂະນະດຽວກັນ ເຮືອຂອງອີຕາລີລຳນຶ່ງ ກໍໄດ້ຊ່ອຍກູ້ໄພພວກອົບພະຍົບປະມານ 70 ຄົນໃນວັນສຸກວານນີ້ຮວມທັງແມ່ຍິງ 20 ຄົນ ຜູ້ຊາຍ 47 ຄົນແລະເດັກນ້ອຍ 2 ຄົນແລະ ກໍນຳເອົາພວກເຂົາໄປຍັງເກາະ Lampedusa ທີ່ຢູ່ທາງໃຕ້ຂອງເກາະ Sicily ໃນການຖະແຫຼງຕໍ່ພວກນັກຂ່າວທີ່ທຳນຽບຂາວນັ້ນ ນາຍົກລັດຖະມົນຕີ Renzi ກ່າວວ່າ ອີຕາລີບໍ່ຕ້ອງການໃຫ້ທະເລ Mediterraniean ກາຍເປັນປ່າຊ້າ ແລະໄດ້ເລີ້ມເອົາບາດ ບາດນຳພາແລ້ວ ເພື່ອປະເຊີນໜ້າກັບວິກິດການດ້ານມະນຸດສະທຳ ທ່ານ Renzi ກ່າວ ຕື່ມວ່າ ມັນຍັງເປັນຄວາມຮັບຜິດຊອບຂອງທຸກປະເທດຢູ່ໃນຂົງເຂດ ເຊັ່ນຢູໂຣບ ອາຟຣິ ກາເໜືອແລະພາກຕາເວັນອອກກາງເພື່ອຍຸດຕິການຄ້າມະນຸດໂດຍການຮ່ວມມືກັນຢ່າງ ໃກ້ຊິດກັບອົງການສະຫະປະຊາຊາດ ໃນການກ່າວເຖິງການໂຍນອົບພະຍົບຊາວຄຣິສຕຽນລົງທະເລໃນວັນພະຫັດຜ່ານມານັ້ນ ທ່ານ Renzi ເວົ້າວ່າ ມັນເປັນເຫດການທີ່ໂດດດ່ຽວ ໂດຍກ່າວຕື່ມວ່າ ບໍ່ໄດ້ມີການປະທະ ກັນທາງດ້ານສາສະໜາໃດໆເກີດຂຶ້ນຢູ່ອີຕາລີ